|  |  |
| --- | --- |
|  | **EELNÕU** |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
|  |
| **Ettevõtlus- ja majanduskomisjoni esimehe ja aseesimehe valimine** |
| Tapa Vallavolikogu 25.11.2021 otsuse nr 5 „Tapa Vallavolikogu alaliste komisjonide esimeeste ja aseesimeeste valimine“ alapunktidega 1.6 ja 2.6 kinnitati Tapa Vallavolikogu ettevõtlus- ja majanduskomisjoni esimees Aigar Põder ja aseesimees Üllar Neeme.  Üllar Neeme on esitanud tagasiastumise avalduse komisjoni esimehe kohalt alates 10.11.2023.  Kohaliku omavalitsuse korralduse seaduse (KOKS) §  47 16 komisjoni esimehe või aseesimehe volituste lõppemisel seoses tema umbusaldamisega, tagasiastumisega, volikogu liikme volituste lõppemise või peatumisega valitakse uuesti nii komisjoni esimees kui ka aseesimees.  KOKS § 47 lg 11 kohaselt valitakse komisjoni esimees ja aseesimees üheaegselt salajasel hääletusel.  Lähtudes eeltoodust ning võttes aluseks kohaliku omavalitsuse korralduse seaduse § 22 lg 1 p 20, § 47 lg 11, lg 12 ja Tapa Vallavolikogu 28.03.2018 määruse nr 12 „Tapa valla põhimäärus“ § 15 lg 1 ja lg 2 ning ettevõtlus- ja majanduskomisjoni esimehe ja aseesimehe valimiseks korraldatud salajase hääletamise tulemused:  1. Lugeda ettevõtlus- ja majanduskomisjoni esimeheks valituks …………………………….. …  2. Lugeda ettevõtlus- ja majanduskomisjoni aseesimeheks valituks ……………………  3. Tunnistada kehtetuks Tapa Vallavolikogu 25.11.2021 otsuse nr 5 „Tapa Vallavolikogu alaliste komisjonide esimeeste ja aseesimeeste valimine“ alapunktid 1.6 ja 2.6 kehtetuks.  4. Otsus jõustub teatavakstegemisest.  Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  volikogu esimees |

|  |  |  |
| --- | --- | --- |
| **Seletuskiri volikogu otsuse eelnõu juurde** | | |
| KOKS § 47 lõike 12 kohaselt saab komisjoni esimeheks kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat.  KOKS § 45 lõike 5 esimese lause kohaselt tehakse volikogu otsustused (volikogu liikmete) poolthäälte enamusega, kusjuures isikuvalimised otsustatakse salajasel hääletamisel, mille tulemused vormistatakse volikogu otsusena (KOKS § 45 lõige 3). Poolthäälte termini selgitamisel juhindutakse Eesti Vabariigi põhiseaduse rakendamise seaduse §-st 3, mille järgi tähendab poolthäälte enamus, et poolt hääletab enam isikuid kui vastu. Poolthääle termin ise juba tähendab, et volinik positiivselt annab häälega vastavale otsusele toetuse ehk otsustab oma häälega toetada kandidaati. Kui ükski volikogu liige oma häält hääletussedelile kandidaadi poolt ei anna, tuleb uuesti läbi viia esimehe ja aseesimehe samaaegne valimine.  Kohaliku omavalitsuse korralduse seaduse (edaspidi KOKS) § 22 lg 1 p 20 kohaselt on volikogu ainupädevuses volikogu komisjonide moodustamine ja tegevuse lõpetamine, nende esimeeste ja aseesimeeste valimine volikogu liikmete hulgast ja komisjonide koosseisu kinnitamine. | | |
| **KOKS § 47.****Volikogu komisjonid**  (1) Volikogu võib moodustada nii alatisi kui ka ajutisi komisjone. Komisjonide esimehed ja aseesimehed tuleb valida volikogu liikmete hulgast. Igal volikogu liikmel on õigus kuuluda vähemalt ühte komisjoni. Teised komisjoni liikmed kinnitab volikogu komisjoni esimehe esildusel, arvestades liikmete määramisel erakondade ja valimisliitude eelnevalt esitatud ettepanekuid. (11) Komisjoni esimees ja aseesimees või aseesimehed valitakse üheaegselt salajasel hääletusel. Volikogu liikmel on üks hääl. (12) Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat. Kui komisjonile valitakse mitu aseesimeest, saavad aseesimeesteks nii mitu häältearvult enim hääli kogunud kandidaadile järgnenud kandidaati, kui mitu aseesimeest valiti.  **Tapa valla põhimäärus:**  **§ 15.****Volikogu komisjoni koosseis**    (1) Komisjonide esimehe ja aseesimehe valib volikogu oma liikmete hulgast üheaegselt salajasel hääletamisel poolthäälteenamusega. Valimised toimuvad käesoleva põhimääruse §-s 30 sätestatud korras. Volikogu liikmel on üks hääl.    (2) Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat. | | | |  |
| Eelnõu esitaja ja ettekandja | Volikogu esimees |